Cavaller de l'orde de Calatrava. Engrandí el casal de Can Formiguera comprant diversos edificis contigus. Reclutà una companyia d'un centenar d'homes per servir Felip IV de Castella en la Guerra dels Segadors. El 1654 era mestre de camp del terç d'infanteria de Mallorca, encarregat de la defensa de Girona. Acabada la guerra tornà a Mallorca on ocupà els càrrecs de procurador reial de Mallorca (1670-1693) i de virrei interí (1681 i 1691). Participà en les lluites entre bàndols i la Reial Audiència de Mallorca i el Consell d'Aragó decretaren la confiscació dels seus béns, cosa que no es dugué a terme degut a un indult reial (1653).